1.  []ปัจจัยความเสี่ยง

-   ปัจจัยความเสี่ยงในส่วนธุรกิจ

  ความเสี่ยงในการพึ่งพารายได้จากการประมูลของภาครัฐ

ธุรกิจส่วนหนึ่งของบริษัทฯ คือ การประมูลงานโครงการต่างๆ กับหน่วยงานราชการ
และองค์กรของภาครัฐ ซึ่งย่อมต้องมีการแข่งขันเช่นกัน
ดังนั้นความไม่แน่นอนเรื่องชนะการประมูลก็ถือเป็นหนึ่งในปัจจัยความเสี่ยง แต่จากผลงานที่บริษัทฯ
ทำให้กับหน่วยงานราชการและองค์กรของรัฐมาเป็นเวลานานจนได้รับความเชื่อถือ
กอปรกับความคล่องตัวของบริษัทฯ
ในการจัดหาสินค้าให้ตรงกับความต้องการของหน่วยงานที่จัดประมูลในราคาที่พอสมควรสามารถแข่งขันได้
การมีบุคลากรที่มีขีดความสามารถสูงเมื่อเทียบกับคู่แข่ง ทำให้บริษัทฯ
ได้รับคัดเลือกให้เป็นผู้ชนะการประมูลบ่อยครั้ง
อย่างไรก็ตามการประมูลงานไม่ใช่จะได้รับการคัดเลือกทุกครั้งไป
ทั้งนี้อาจเป็นเพราะบางครั้งอาจถูกคู่แข่งตัดราคาลงโดยไม่สนใจว่าจะมีกำไรหรือไม่
เพราะคู่แข่งต้องการเพียงเป็นผู้ที่เคยทำงานในการเข้าประมูลงานอื่นๆ ต่อไป เป็นต้น

ความเสี่ยงในการถูกยกเลิกสัญญาแต่งตั้งตัวแทนจำหน่าย

ลักษณะธุรกิจของบริษัทย่อยและบริษัทร่วม
ส่วนใหญ่จะเป็นตัวแทนจำหน่ายสินค้าให้กับผู้ผลิตหรือเจ้าของผลิตภัณฑ์ทั้งภายในประเทศและต่างประเทศ
ดังนั้นความเสี่ยงของธุรกิจคือ การถูกยกเลิกเป็น ตัวแทนจำหน่าย บริษัทฯ
สามารถป้องกันและลดความเสี่ยงได้โดยการรักษาสัมพันธภาพที่ดีกับเจ้าของผลิตภัณฑ์อย่างใกล้ชิด
นอกจากนี้ยังดำเนินการบริหารสินค้าคงคลังไว้ในระดับที่เพียงพอสามารถส่งให้กับลูกค้าที่สั่งซื้อสินค้าจากบริษัทฯ
และเพื่อลดปัญหาที่อาจเกิดขึ้นจากการมีสินค้าไม่เพียงพอ บริษัทฯ
ยังได้กระจายความเสี่ยงโดยการคัดเลือกพันธมิตรร่วมค้าและรับเป็นตัวแทนจำหน่ายสินค้าอีกหลายชนิด
รวมทั้งจัดหาสินค้าใหม่ๆ ที่อยู่ในความต้องการของลูกค้ามาเพิ่มเติมอย่างต่อเนื่อง

จากการดำเนินธุรกิจของบริษัทฯ ซึ่งยึดหลักทำการค้าอย่างซื่อสัตย์
ปฏิบัติตามข้อตกลงกับผู้ผลิตหรือเจ้าของผลิตภัณฑ์อย่างเสมอภาค ไม่มีการเอารัดเอาเปรียบต่อกัน
จึงทำให้บริษัทฯ ได้รับความไว้วางใจจากผู้ผลิตสินค้า เพื่อจำหน่ายแก่ผู้บริโภคโดยตรง

ความเสี่ยงในการพึ่งพาบุคลากร

“บุคลากร” ถือเป็นทรัพยากรที่สำคัญของบริษัทฯ ธุรกิจของบริษัทฯ
จำเป็นต้องใช้บุคลากรที่มีความรู้ความชำนาญเป็นพิเศษ บริษัทฯ
มีการพัฒนาบุคลากรที่เป็นพนักงานในแต่ละระดับอย่างทั่วถึงโดยการฝึกอบรมในเชิงสัมมนาหรือจัดให้ดูงานทั้งภายในสำนักงานและนอกสถานที่
อันเป็นการให้ความรู้แก่พนักงานและเป็นการเพิ่มขีดความสามารถในการปฏิบัติงาน
นอกจากนี้ยังได้จัดให้มีการหมุนเวียนการทำงานในแผนกต่างๆ (Rotation)
เพื่อให้มีการเรียนรู้งานและหาประสบการณ์ของงานใหม่ๆ
ซึ่งจะสามารถทำให้พนักงานทำงานแทนกันได้ อันจะเป็นการเพิ่มประสิทธิภาพของการทำงาน

[]

ฝ่ายบริหารมุ่งเน้นให้พนักงานรู้จักการปฏิบัติงานอย่างเป็นน้ำหนึ่งใจเดียวกัน ในลักษณะ Team Work
มีแผนสร้างความก้าวหน้าในหน้าที่การงานให้แก่พนักงาน
โดยผ่านโครงสร้างการจัดการแบบกระจายอำนาจ และปลูกจิตสำนึกให้พนักงานรักองค์กร
มีการพิจารณาให้ผลตอบแทนและสวัสดิการที่เหมาะสมแก่พนักงาน
เพื่อเป็นการจูงใจให้พนักงานอยู่กับบริษัทฯ ในระยะยาว

-   ปัจจัยความเสี่ยงในส่วนบริหาร

  ความเสี่ยงจากนโยบายการดำเนินธุรกิจของบริษัทฯ

  ความเสี่ยงที่เกิดจากความไม่สงบในประเทศ และภาวะการแข่งขันที่รุนแรงขึ้นในภาคธุรกิจทำให้

ฝ่ายบริหารมีการประชุมอย่างสม่ำเสมอ
เพื่อปรับกลยุทธ์ในการดำเนินการให้มีความยืดหยุ่นสามารถปรับเปลี่ยนให้สอดคล้องกับภาวะเศรษฐกิจ
และความต้องการของตลาดได้ตลอดเวลา มีการติดตามความคืบหน้าของงานต่าง ๆ
และทบทวนนโยบายหรือประมาณการเป็นระยะ ๆ โดยเน้นการรักษาส่วนแบ่งการ ตลาด
การให้บริการที่มีประสิทธิภาพพร้อมทั้งขยายตลาดให้กว้างขวางมากขึ้น โดยคำนึงถึงฐานลูกค้าที่
ต้องการผลิตภัณฑ์ที่เป็นเทคโนโลยีชั้นสูง และมีการบริการแบบครบวงจรอย่างต่อเนื่อง
จากประสบการณ์ที่ยาวนานของบริษัทฯ ฝ่ายบริหารจึงมั่นใจว่าจะทำให้บริษัทฯ
สามารถขยายธุรกิจให้เจริญเติบโตได้ตามเป้าหมายที่วางไว้

ความเสี่ยงด้านการให้สินเชื่อ

ความเสี่ยงด้านการให้สินเชื่อคือ ความเสี่ยงที่บริษัทฯ และบริษัทย่อยจะได้รับความเสียหายอันเนื่อง
มาจากการที่ลูกค้าไม่สามารถชำระหนี้ได้ บริษัทฯ ได้ป้องกันความเสี่ยงดังกล่าวไว้ตั้งแต่เริ่มต้น
โดยกำหนดมาตรการการให้สินเชื่อ เช่น มีการตรวจสอบสถานะทางการเงินของลูกค้าก่อนให้สินเชื่อ
จากหน่วยงานราชการหรือสถาบันการเงินที่เกี่ยวข้องกับลูกค้า
ในกรณีที่ลูกค้ารายใดมีความน่าเชื่อถือไม่เพียงพอ บริษัทฯ จะให้วางหลักประกันเพิ่มเติม เช่น
หนังสือค้ำประกันหรือหลักทรัพย์อื่นๆ รวมตลอดถึงการค้ำประกันด้วยบุคคล เป็นต้น

ในส่วนที่ลูกค้าผิดนัดชำระหนี้ คณะทำงานติดตามหนี้จะพิจารณาเจรจาประนีประนอมหนี้กับลูกค้า

โดยอาจยอมให้ลูกค้าผ่อนชำระหนี้พร้อมชำระดอกเบี้ย
หรือส่งให้แผนกกฎหมายฟ้องดำเนินคดีตามขั้นตอนทางกฎหมาย
ซึ่งจะดำเนินการอย่างไรจะมีการพิจารณาเป็นราย ๆ ไป ที่ผ่านมาปัญหาเรื่องหนี้สูญของบริษัทฯ
จัดอยู่ในระดับที่ต่ำ